
CONSILIUL JUDEŢEAN

HOTĂRÂRE

privind aprobarea modificării Planului de ocupare a funcţiilor publice din cadrul aparatului de specialitate al Consiliului Judeţean Bistriţa-Năsăud pentru semestrul II, anul 2014

Consiliul Judeţean Bistriţa-Năsăud întrunit în şedinţă ordinară, în prezenţa preşedintelui şi a 29 consilieri judeţeni;

Având în vedere:
· expunerea de motive nr. 7040/19.05.2014 a Preşedintelui Consiliului Judeţean Bistriţa-Năsăud;

· raportul nr. 7041/19.05.2014 al Direcţiei administraţie locală din cadrul aparatului de specialitate al Consiliului Judeţean Bistriţa-Năsăud;
· adresa nr. 6962/19.05.2014 către Sindicatul Liber “Ardealul” cu privire la propunerile privind Planul de ocupare a funcţiilor publice pe semestrul al II-lea,  anul 2014;

· adresa de răspuns nr. 34/19.05.2014 a Sindicatului Liber “Ardealul”, înregistrată la Consiliul Judeţean Bistriţa-Năsăud sub nr. IA/7016/19.05.2014,  prin care sunt de acord cu propunerile privind Planul de ocupare a funcţiilor publice pe semestrul al II-lea, anul 2014;

· adresa nr. 6966/19.05.2014 a Consiliului Judeţean Bistriţa-Năsăud transmisă Agenţiei Naţionale a Funcţionarilor Publici pe PORTAL funcţii publice;
· prevederile Hotărârii Consiliului Judeţean nr.52/2014 privind aprobarea Planului de ocupare a funcţiilor publice din cadrul aparatului de specialitate al Consiliului Judeţean Bistriţa-Năsăud pentru anul 2014;
· prevederile Hotărârii Consiliului Judeţean nr. 8/2014 privind aprobarea bugetului propriu al Consiliului Judeţean Bistriţa-Năsăud pe anul 2014 conform Legii bugetului de stat pe anul 2014, nr. 356/2013 şi a estimărilor pe anii 2015-2017;
· prevederile Hotărârii Consiliului Judeţean Bistriţa-Năsăud nr. 34/2014  privind aprobarea organigramei şi a statului de funcţii ale aparatului de specialitate al Consiliului Judeţean Bistriţa-Năsăud;
· prevederile art. 23 alin (1), alin. (2), lit. b) alin. (5) din Legea nr. 188/1999 privind Statutul funcţionarilor publici, republicată, (r2), cu modificările şi completările ulterioare; 
· prevederile art. 2 alin.(2) lit. b) şi art. 10 din Instrucţiunile pentru elaborarea Planului de ocupare a funcţiilor publice ( Anexa nr. 1) din Ordinul Agenţiei Naţionale a Funcţionarilor Publici nr. 7660/2006 privind aprobarea Instrucţiunilor pentru elaborarea Planului de ocupare a funcţiilor publice;
· raportul  nr.IB/7395 din 27.05.2014 al Comisiei de administraţie;
· raportul  nr.IB/7396 din 27.05.2014 al Comisiei economice.
        În temeiul dispoziţiilor art. 91 alin.2 lit c), art. 97 şi art. 115, alin. (1), lit. c) din Legea nr. 215/ 2001 privind administraţia publică locală, republicată, cu modificările şi completările ulterioare, 

H O T Ă R Ă Ş T E:

Art.1. Se aprobă modificarea Planului de ocupare a funcţiilor publice din cadrul aparatului de specialitate al Consiliului Judeţean Bistriţa-Năsăud, pentru semestrul II, anul 2014, conform Anexei  care face parte integrantă din prezenta hotărâre.
Art.2. Prezenta hotărâre intră în vigoare începând cu data de 01.06.2014  dată la care Anexa aprobată prin Hotărârea Consiliului Judeţean Bistriţa-Năsăud nr. 52/2014 se înlocuieşte cu anexa aprobată conform Art. 1 din prezenta hotărâre.
Art.3. Prezenta hotărâre a fost adoptată cu un număr de 29 voturi “pentru”.
Art.4. Cu ducerea la îndeplinire a prevederilor prezentei hotărâri, se încredinţează conducerea Consiliului Judeţean Bistriţa-Năsăud.
        Art.5. Prezenta hotărâre se comunică de către Serviciul administraţie şi relaţii publice cu:

· Direcţia administraţie locală;
· Direcţia economică;

· Compartimentul audit public intern;

· Agenţia Naţională a Funcţionarilor Publici, prin Portalul de  

 Management al funcţiilor publice şi al funcţionarilor publici;

· Instituţia Prefectului judeţul Bistriţa-Năsăud.
PREŞEDINTE,

EMIL RADU MOLDOVAN

